
A dolgozat és a benyújtott pályamunka a divatvilág negatív oldalát igyekszik bemutatni. Főbb kérdései, hogy a divat, mint folyamat, hogyan hozza létre önmagát, és hogyan szenved az önmaga által létrehozott képtől. Milyen hozzáállás figyelhető meg a divatházak felől a vásárlók felé? Miért boldogtalanok a fogyasztók, a divat hogyan változtatja meg az identitásunkat, és hogyan alakítja ki az énképünket már a születésünktől kezdve? Miért érzik a fogyasztók azt, hogy kiszolgáltatottak a divatházak felé, valamint miért érzik azt, hogy ők sosem lesznek annyira tökéletesek, mint a képeken látható modellek. Ezen kívül bemutatásra kerülnek még a tervezői oldal negatívumai is. Nem csak a fogyasztók, hanem a divattervezők és a modellek is kiszolgáltatottak egy adott márka, vagy divatház felé. Számos példát ismerünk, ami ezt támasztja alá.
A dolgozat első fejezetében ezekre a kérdésekre keresem a választ.
A második fejezet az alkotói folyamatot mutatja be, miből részletesen kiderül a pályamunkát megelőző kísérleti fázis. Leírásra kerül, hogy hogyan alakutak át a ruhatervek először illusztrációkká, majd anti-illusztrációkká, később pedig komplex képekké.
A dolgozat harmadik fejezetében megismerkedhetünk a pop-art fogyasztói társadalmat kritizáló attitűdjével, a reklám néhány definíciójával és fogásával, valamint Király Tamás divatellenes divattervező, Armin Morbach divatellenes divatfotós munkásságával is



